2022.2.24.
HU
Az Európai Unió Hivatalos Lapja
L 45/1533 BIZOTTSÁG ELŐKÉSZÍTŐ INTÉZKEDÉSEK
PA 02 —.
ALCÍM EURÓPAI STRATÉGIAI BERUHÁZÁSOK (folytatás) PA 02 22
(folytatás)
PA 02 22 02
(folytatás) Megjegyzések
A belvízi közlekedés az új technológiáknak köszönhetően átalakulóban van, ami biztonságosabb, digitális és fenntarthatóbb ágazatot eredményez.
A hajók autonóm üzemeltetése új üzleti lehetőségeket nyit meg és új kihívásokat is jelent, ami támogatja az Unió digitalizációval és a fenntarthatósággal kapcsolatos kihívásait.
A Galileo-ból, az EGNOS-ból és a Kopernikuszból származó uniós űradatok kulcsfontosságú szerepet fognak játszani ezen átalakulásban azáltal, hogy elősegítik a biztonságos és környezetbarát autonóm műveletekhez szükséges megbízható helymeghatározási információkat és harmonizált képeket szolgáltatnak a hajóutakról és a környezetről.
Egyértelmű a következő műveletek esetében a nagyon pontos és rugalmas helymeghatározás szükségessége: navigálás keskeny hajóutakon, híd alatti áthaladás, zsilipek, automatikus kikötés és egyidejű kikötési műveletek.
Az (ember nélküli) további automatizálás olyan plusz funkciókat igényelne, amelyeket a Galileo megkülönböztető elemei fognak biztosítani, és amelyeket még nem alakítottak ki, ilyen például a helymeghatározás hitelesítése és integritása.
Az autonóm működés meghatározása a navigációs területről készült megbízható képeken alapulhat.
Napjainkban a gazdasági szereplők és a gyártók sokféle adatforrásra támaszkodnak, ami nem harmonizált megközelítést eredményez.
A Kopernikusz képei azonban homogén uniós megközelítést fognak biztosítani, támogatva az egyidejű autonóm műveletek biztonságos integrálását, valamint a vezetővel ellátott hajóközlekedéssel való integrációt.
Az előkészítő intézkedésnek a következőkre kell összpontosítania: –
részvétel az autonóm hajókkal kapcsolatos megoldásokkal foglalkozó működő munkacsoportokban, beleértve a különböző állami/magánplatformokat, valamint megbeszélések folytatása az ipar legfontosabb érdekelt feleivel, például hajózási szövetségekkel, kikötőüzemeltetőkkel, az érintett tengeri és belvízi hatóságokkal;
–
hozzájárulás a CESNI (a belvízi hajózási szabványok kidolgozásáért felelős európai bizottság) szabványosítási munkájához;
–
a felhasználók azon belvízi utakon történő biztonságos navigációjára vonatkozó követelmények meghatározása, amelyeken az autonóm, távirányítású és manuálisan irányított hajók egymás mellett fognak közlekedni;
–
a műveletek és a helymeghatározás tekintetében az autonóm hajók különböző műveleteihez szükséges teljesítmény fogalmának meghatározása;
–
a biztonságos üzemeltetés és a rugalmas helymeghatározás biztosítása érdekében leküzdendő fő kihívások azonosítása;
–
azon műszaki és szabályozási akadályok (pl. szabványok és szabályozás hiánya), ipari értékláncok és új üzleti modellek azonosítása és elemzése, amelyek a belvízi hajózásban előfordulhatnak, kihasználva a műholdas navigáció, a képalkotás és a távközlés közötti háromdimenziós szinergiákat;
–
a lehetséges intézkedések azonosítása nemzeti, regionális és helyi szinten az üzleti fejlődés fellendítése és a kkv-k/induló vállalkozások támogatása, az űralapú uniós megoldások kidolgozása az autonóm belvízi hajózási kapacitások uniós szintű kiépítése érdekében;
–
olyan fedélzeti berendezések prototípusának elkészítése, amelyek a Galileo megkülönböztető elemeit használják a meglévő berendezések által eddig nem lefedett fő igények kielégítésére, elsősorban arra, hogy a Galileo hitelesítését a jelek meghamisításának (spoofing) vagy a hamis jelek használatának, valamint a balesetek megelőzésére használják.
Az e kísérleti projekt keretében kifejlesztett eszközök prototípusának a sorozatgyártott – amennyiben rendelkezésre állnak – alkatrészeken kell alapulniuk;